Gollivudcha detoks: Yulduzlar tomonidan sinalgan retseptlar

Detoks bu — vazn yo‘qotishga qaratilgan diyeta emas, uning vazifasi tanada to‘plangan toksinlar, zararli moddalardan xalos bo‘lish, vitamin va minerallar yetishmovchiligini to‘ldirishga yordam berishdir. Quyidagi Gollivud yulduzlari sinovdan o‘tgan haqiqiy retseptlari bilan bo‘lishadi.
Gvinet Peltrou

“Men avokado, nuta, sabzi va zanjabildan sho‘rva tayyorlayman. Avvaliga nuta va sabzi yumshoq bo‘lguncha qaynataman, zanjabilni qirg‘ichdan o‘tkazib solaman, so‘ngra barcha mahsulotlarni blenderda ezib, pyure qilaman. Asosiysi, tuz va qalampir qo‘shmaslik!”
Beyonse

“Men oddiy, ammo juda foydali salat tayyorlayman va uni kun bo‘yi iste’mol qilaman: kinoa, ozgina qovurilgan yoki pechda pishirilgan qo‘ziqorin va avokado bo‘laklari solingan salat. Bu salat to‘yimli, mazali va ajoyib tarzda toksinlardan xalos qiladi”.
Viktoriya Bekhem

“Turmush tarzim — doimiy detoksdan iborat, lekin organizmni yaxshilab tozalamoqchi bo‘lsam, go‘sht va baliqdan, shuningdek, kislotaligi yuqori bo‘lgan mahsulotlardan voz kechaman – natijasi esa ajoyib”.
Keti Perri

“Detoksga zarurat sezsam, 24 soat davomida faqat ko‘k choy ichaman va karamni xomligicha iste’mol qilaman. Bunda buyraklar va jigar tozalanadi, o‘t pufagi normal holatga keladi,  organizmimga qanchalik yengillik bo‘lganini tezda his qilaman!”
Robin Louli

“2 dona muzlatilgan banan, 2 osh qoshiq ismaloq, 3 osh qoshiq bodom moyi, bitta nok va bir stakan sut. Hammasini aralashtirib, iste’mol qiling”
Haydi Klum

“Bodring va qovunli salat va kun davomida kamida uch litr suv tanani tozalaydi. Bu yengillik va kuch-quvvatni his qilishning isbotlangan usuli”.
Jennifer Eniston

“Men zararsiz oziq-ovqat yo‘qligiga ishonaman, barcha oziq-ovqat tarkibida toksinlar bor, chunki biz tutun va ifloslangan dunyoda yashayapmiz. Men uchun detoks kun bo‘yi suvda bo‘lish. Mana shu haqiqiy detoks”